# Aunìone europèe

**Aunìone Europèe**|  Bandiere de ll'Aunìone Europèe |
| --- |
|  |
| Motte: *Aunitate jndr'à deversitate* |
| Pajèsere membre | **27**:

 Austria,  Bèlge,
 Bulgarie,  Cipre,
 Croazie,  Danemarche,
 Estonie,  Finlandie,
 Frange,  Germanie,
 Grecie,  Irlanne,
 Itaglie,  Lettonie,
 Lituanie,  Lussemburgo,
 Malta,  Pajèsere Vasce,
 Pulonie,  Purtugalle,
 Rep. Ceche,  Romanie,
 Slovacchie,  Slovenia,
 Spagne,  Svezzie,
 Ungherie
 |
| Pajèsere candidate | **5**:

 Albanie,
 Macidonie d'u Nord,
 Mondegnure,
 Serbie,
 Turchie
 |
| Lènghe ufficiale | **24**:

bulgare, ceche, croate, danese, estone, finlannese, frangese, greche, 'nglise, irlannese, tagliáne, lettone, lituane, maltese, olannese, pulacche, purtughese, romene, slovacche, slovene, svedese, spagnole, tedesche, ungherese.
 |
| Sede istituziunale |  **Bruxelles Commissiune europèe
* Conziglie de ll'Aunìone europèe
* Parlamènde europèe (sule picche sedute)

 **Lussemburgo Corte de giustizie de ll'Aunìone europèe
* Tribunale de ll'Aunìone europèe
* Segretariate Generale d'u Parlamènde europèe

 **Strasburgo Parlamènde europèe (sede)
 |
| Presidende d'a Commissiune | José Manuel Durão Barroso (fine a 'u 30 ottommre 2014) |
| Presidende d'u Parlamènde | Jerzy Buzek (fine ad 'u 14 scennàre 2012) |
| Presidende d'u Conziglie europèe | Herman Van Rompuy (fine ad 'u 31 másce 2012) |
| Ìrte rappresentande pe' le Affare Estere ed 'a Polìteche de Sicurezze | Catherine Ashton (fino al 30 ottommre 2014) |
| Presidenze d'u Conziglie de ll'Aunìone europèe | Viktor Orbán  - Ungherie - (fine ad 'u 1 luglie 2011) |
| Grannèzze | ~ 4.200.000 km² (7ª jndr'ô munne\*) |
| Popolazzione (2009)  - Denzetate | ~447 000 000 (3ª jndr'ô munne\*) 106 ab./km² |
| Valute | Euro (€) (EUR) jndre 20 Pajèsere

**Otre valute**:

Corone ceche (CZK)
Corone danese (DKK)
Corone svedese (SEK)
Fiorine ungherese (HUF)
Lev bulgare (BGN)
Leu rumene (RON)
Złoty pulacche (PLN)
 |
| Fuse orarie | UTC/+1/+2 (reggione periferiche: -4 e +4) |
| Inne | Beethoven, Inne ad 'a gioije |
| Dominie 'Ndernètte | .eu |
| Prefisse telefoneche | +3x / +4x Ogne paise membre tène 'u sùve. |
| PIL totale (2006)  - Pro capite | 13 841 mld $ (1ª jndr'ô munne) 28 119 $ per ab. |
| ISU | 0,922 (stima) |
| Feste de ll'Aunìone | 9 másce (anniversarie d'a dichiarazione de Robert Schuman) |
| Funnaziune  - D'a CEE  - D'a UE |   Trattate de Rome, 25 marze 1957 Trattate de Maastricht, 7 febbrare 1992 |
| Site web | www.europa.eu |
| Forum | www.europa.eu/debateeurope |
| \* *ce conziderate cumme 'nu paise uneche* |

L'**Aunìone europèe** (abbreviate jndre **UE** o **Ue**) jè 'nu soggette polìteche a carattere sovranaziunale e 'ndergovernative ca, da 'u 1º scennàre 2007, combrende 27 pajèsere membre 'ndependente e democrateche. 'A soje istituziune sutte 'u nome de ôsce a die resale ad 'u trattate de Maastricht d'u 7 febbrare 1992 (trasùte n'vigore 'u 1º novèmmre 1993), ad 'u quale comungue le state ca honne pigghiate parte sonde arrevate nnande ad 'u longhe camíne de le Comunitate europèe ca jèvene esistende d'apprime.

Commissione europèe
L'Aunìone conziste ôsce a die jndre 'na zone de franghe mercate, ditte mercate comune, caratterizzate, 'mbrà ll'otre, da 'nu ternise uneche, l'euro, regolamendate d'a Vanghe cendrale europee e ôsce a die adottate da 20 de le 27 state ca fàcene parte; jèdde tène pure 'na aunìone doganale nasciùte già cu 'u trattate de Rome d'u 1957 me combletate 'mbrà lle pajèsere aderende a le accorde de Schengen, ca sonde garanzie a lle lòre crestiáne de franghezze de movimènde, de fatije e de 'nvestimènde a lle 'nderne de le state membre. L'Aunìone tène, pure, 'na polìteche agricole comune, 'na polìteche d'u commerce e 'na polìteche comune d'a pesche.

L'Aunìone europèe non g'ète 'na semblice organizzaziune 'ndergovernative (cumme le Naziune Aunìte) e manghe 'na federazione de State (cumme le State Aunìte d'Americhe), me 'nu organisme *sui generis*, a lle cui istituziune le state membre lassane 'na vanne d'a proprie sovranetate naziunale. Le soje combetenze vonne da le affare estere ad 'a difese, a lle polìteche economeche, a ll'agricolture, ad 'u commerce e ad 'a proteziune ambiendale. Jndre alcune de quiste cambe le funziune de ll'Aunìone europèe la fàcene devendà quase auguale a 'na federazione de state (pe' esembie, pe' quanne arreguarde le affare monetarie o le polìteche ambiendale); jndre otre settore, 'nvece, l'Aunìone jè cchiù vicine a 'na confederazione (pe' esembie, pe' quanne arreguarde le affare 'nderne) o a 'na organizzazione 'ndernazionale (cumme pe' 'a polìteche estere).

Le organe prengepàle de ll'Aunìone combrennene 'u Conziglie de ll'Aunìone europèe (denominazione ca ha pigghiate 'u puèste de quèdde de *Conziglie de le Ministre* grazzie ad 'u Trattate de Maastricht), 'a Commissione, 'a Corte de Giustizie, 'u Parlamènde, 'u Conziglie europèe ed 'a Vanghe cendrale europèe. L'istituzione de ll'Europarlamènde jè resalènde ad 'u 1950 e da 'u 1979 le soje membre sonde democraticamènde elette, jndre totte le territorie de ll'Aunìone, a suffrage universale, pe' 'na durate 'ngareche de cinghe anne. Ôsce l'UE jè conziderate 'na putènze leader jndre 'nu munne multipolare.

## Status giurideche

Le confine esterne de ll'Aunìone europèe.
Da semblice organizzazione 'ndernazionale, l'Aunìone europèe, anne nnande anne, hé sembre de cchiù pigghiate assaje qualetate tipeche de 'na federazione, c'u progressive spustamènde de potere e de sovranetate da lle Statère membre a lle organisme comunitarije. Jèdde se funne angore ôsce a die sus a trattate 'ndernazionale recepite a levèlle 'nderne da totte le Statère membre me hé pigghiate 'na personaletate giurideche proprije.

Ôsce a die l'Aunìone europèe se base sus a doje trattate funnative: 'u Trattate sus a ll'Aunìone europèe (TUE), (ditte pure "Trattate de Maastricht") e 'u Trattate sus a 'u funzionamènde de ll'Aunìone europèe (TFUE), (ditte pure "Trattate de Rome"), da picche timbe cangiate da 'u Trattate de Lisbone. A quiste s'honne ddà aggiunge 'u Trattate Euratom e 'a Carte de le jusse funnamendale de ll'Aunìone europèe 'u cui valore vincolande jè state scacchiate proprije da 'u Trattate de Lisbone.

'U probblème d'ô scacchiamènde d'ô status giurideche de ll'Aunìone de ôsce a die hé accumenzate, 'u 29 ottommre 2004, jndr'â firme, a Rome, d'u Trattate ca pigghie 'na Costituzione pe' l'Europe, comunemènde canosciute cumme Costituzione europèe. 'Stù teste stève a recorde 'a possebiletate de 'na *cooperazione rafforzate* p'a promozione de iniziative de 'ndegrazione 'mbrà gruppe de pajèsere, già previste jndr'ô trattate de Amsterdam e jndre quidde de Nizza.

'Nu nuève trattate jève state rechieste da 'u Conziglie europèe attraverse 'a Dichiarazione de Laeken piccè 'u funzionamènde de le istituzione comune, no jève ritenute adatte a ll'esistenze jndr'ô stesse timbe de ben 27 statère membre, ogneddune de le quale cu jusse de veto jndre aree funnamendale d'a polìteche comune.

'U prucesse de ratifeche d'a Costituzione ha state, comungue, 'nderrotte 'u 29 másce 2005 cu 'nu referendum populare jndre cui 'u 54,7% de lle frangese c'avèvene ddà votà hé scacchiate ccu no sottoscrive 'u Trattate; picche sciùrne nnande, 'u 1º sciugne, pure 'a popolazzione de le Pajèsere Vasce s'ète dechiarate condrarije ad 'a trasùte d'u Trattate (c'u 61,6% de le vote). Pure ce 18 statère membre avèssere recepite 'u documènde, p'a cchiù granna vanne pe' vije parlamendàre, 'a c.d. Costituzione europèe non g'ète trasùte 'n'vigore.

Nnande a 'u "periode de riflessione" ce jè durate doje anne, 'u cangelliere tedesche Angela Merkel hé scacchiate ccu relange 'u prucesse de reforme cu 'a Dechiarazione de Berline d'u 25 marze 2007, celebranne de le 50 anne de ll'Europe aunìte, jndre cui avène espresse 'a volundate ccu scioglie 'u node jndr'ô timbe de picche mise ccu l'obbiettive d'ajutà 'a trasùte 'n'vigore de 'nu nuève trattate jndr'ô 2009, anne de le elezione d'u nuève Parlamènde europèe.

S'ète svolse, accussì, d'abbasce 'a presidenze tedesche de ll'Aunìone 'u vertice de Bruxelles 'mbrà 'u 21 e 'u 23 sciugne 2007 jndr'ô quale s'ète arrevate a 'n'accorde sus a 'u nuève trattate de reforme. L'accorde condenève 'na granna vanne de l'innovazione ca se iacchijevane jndr'â Costituzione citate d'apprìme, pure ce cu quacche cangiaminde ccu l'obbiettive de fàr devendà mène evidende 'u carattere ca se pòte dicere "costituzionale" d'u vècchije teste, pure ce tenève arrète cchiù o mène totte le meccanisme fatte trasè c'ô teste d'apprìme, e pe' spiccià sckaffanne 'a facoltate pe' alcune pajèsere ccu sse "chiamarse fôre" da polìteche comune.

Nnande c'a conferenze 'nderguvernative ca ète finalizzate 'u teste nuève jè spicciate, 'u trattate de Lisbone avène approvate ad 'u Conziglie europèe d'u 18 e 19 ottommre 2007 proprije jndre 'stà cetata e firmate 'u 13 decèmmre da le cápe de State e de guverne. 'U trattate jè state ratifecate da quase totte le statère firmatarije, p'a cchiù granna vanne pe' vije parlamendare, jndr'ô corse d'u 2008. 'A mangate ratifeche da parte de ll'Irlanne nnande a 'n'apposite referendum confermative, accussì cumme jève state rechieste d'a Costituzione irlannese, non g'hé permesse ccu 'ô fàce trasè 'n'vigore endre le elezione europèe d'u 2009. Jè state, accussì, convocate 'nu seconne referendum jndr'â ll'Irlanne 'u 2 ottommre 2009, jndre cui 'u trattate jè state appruvate cu cchiù d'u 67% de le vote. Da 'u 3 novèmmre 2009, date d'u sìne definitive d'a Repubbleche Ceche, totte le statère membre honne ratifecate 'u trattate, trasùte 'n'vigore'u 1º decèmmre 2009.

## Cetate cchiù granne

Le prime dice comune de ll'Aunìone Europèe sonde le seguènde:

| Posiziune | Cetate | State | Popolazzione |
| --- | --- | --- | --- |
| 1. |  **Berline** |  Germanie | &&&&&&&&03429870.&&&&&03 429 870 |
| 2. |  **Madrid** |  Spagne | &&&&&&&&03255944.&&&&&03 255 944 |
| 3. |  **Rome** |  Itaglie | &&&&&&&&02753059.&&&&&02 753 059 |
| 4. |  **Parigge** |  Frange | &&&&&&&&02167994.&&&&&02 167 994 |
| 5. |  **Bucarest** |  Romanie | &&&&&&&&01931838.&&&&&01 931 838 |
| 6. |  **Varsavie** |  Pulonie | &&&&&&&&01800821.&&&&&01 800 821 |
| 7. |  **Amburghe** |  Germanie | &&&&&&&&01773218.&&&&&01 773 218 |
| 8. |  **Budapest** |  Ungherie | &&&&&&&&01702297.&&&&&01 702 297 |
| 9. |  **Vienne** |  Austrie | &&&&&&&&01631082.&&&&&01 631 082 |

## Note

## Bibbliografije

* Eric Cò, *Unione Europea. Mito o realtà?*, Italian University Press, Genova 2010
* Nicoletta Di Sotto, *Dalla periferia all'Europa. I partiti etnoregionalisti e l'Unione europea*, 2009, Rubbettino Editore, Soveria Mannelli (CZ)
* Bino Olivi, *L'Europa difficile. Storia politica dell'integrazione europea*, Il Mulino, Bologna 2001

## 'Ndruche pure

* Adattamènde d'u jusse tagliàne ad 'u jusse comunitarie
* Agende de Lisbone
* Allarijamènde de ll'Aunìone europee
* CORDIS
* Elenghe de lle organizzaziune europee
* Eurodicautom
* Forze de gendarmerie europee
* Microstate europee e l'Aunìone europèe
* Franghe cange
* Naziune confinande cu l'Aunìone europèe
* Attàne funnatore
* Simbole europee
* State membre de ll'Aunìone europèe
* Storie de ll'integrazione europee
* Sussidiarietate
* Trattate de Maastricht
* Trattate de Lisbone
* Aunìone pe' 'u Mediterranee

## Otre pruggette

Altri progetti

* Uicchimedie Commons
* Uicchimedie Commons tène files multimediale sus **Aunìone europèe**

## Collegaminde fore a Uicchipèdie

* Aunìone europèe sus a Open Directory Project (Segnala sus a DMoz 'nu collegamende ca cendre cu l'argomende "Aunìone europèe")
* Uffice 'mbormazziune jndr'à Itaglie d'u Parlamènde europèe
* Site de ll'Aunìone europèe
* Teste d'a Costituzione europèe
* Uffice 'mbormazziune d'u Parlamènde europèe
* Bibbliografije sus a ll'idee e l'identitate d'Europe, sus 'u federalisme e sus a ll'aunificazione europee
* Bilancio UE 2009